By Erwin Basrin (Marga Jurukalang)
Serambeak Be-pun adeba tutur tun jang untuk jemlas tentang struktur asal muasal tunjang neak Lebong, serambeak bepun nyo saei ne abiak awei yo; Topos, Teluk Diyen, Amen, Semelako, Plabai, Das Tebing. Kato-kato neak Serambeak Bepun o ade ba gen-gen sadei atau Kutai Tuwai neak Lebong, ade masalah neak kutai/sadei tuwai saat nyo masing-masing lok Tuwai tentune ngen argumen masing-masing.
Amen menurut keme Tun Topos, coa penting api tuwai yang penting gen akuak saat nyo Tun Jang pacok eksis sebagai penduduk asli neak Kulau yo. Tapi keme cubo semingung didik bahwa sadei-sadei neak serambeak bepun o' kute ne tuwai tapi sapei bilai yo sedei do gimasik neak penan asli cuma Topos, sementaro sadei do luyen gen ne bae do tuwai namun pnan kedudukan ne do asli coa si pnan sedei nyo uyo.
Amen neak lem sejarah Jang, Sadei Topos pun gi uai umorne karena neak Topos pun ade do sadei lebih Tuwai misalne, Suko Negerai, Kutai Mawua, Kutai Titik dan do luyen ne, tapi semenjak Bikau (sejarah bikau) Topos ba Sadei do Pertamo nea Bikau selanjutne kedau priode Depati atau Sireak pun kedudukan ne neak Sadei Topos. Neak Topos pun ade kepercayaan dan cerito bahwa Amen (Daerah Pak Lot dan Daet) amen neak lem sejarah Adat cuma megong Petai ne bae sementaro kucai Petai o' negong Tun Topos, secaro pilosofis tai ne ade bah bahwa masing-masing Kutai yo samo neak lem sejarah adat Jang terutamo neak Kutai Belek Tebo, masing-masing coa nam depisah namun neak lem kesatuan Adat Tiang Pat.
Serambeak bepun o', menurut tun tuwai ade ba patokan ketiko adat yo agok kabur, mako amen lok mesoa do asli ne si ade neak sadei do ade neak serambeak bepun o', biaso ne tip-tip sadei tuwai o ede cerito masing-masing dan biaso ne coa dau terlalu berbeda dibanding sadei-sadei do luyen, tapi harus ite pahami kulo bahwa masing-masing tun ade kepentingan terhadap sejarah asal usul, mako ketiko ite mesoa sejarah sejati adat harus lebiak atei-atei sehinggo hasil penusuran coa mbin perdebatan neak maso mendatang.
You are here : Home > Tuntopos > Serambeak Bepun
Serambeak Bepun
Labels: Erwin Basrin, Tuntopos
jav_Latn min_Latn min_Latn min_Latn min_Latn eng_Latn zsm_Latn jav_Latn